# Osobno računalo VAIO Tap 11SVT1121

## Napomene o korištenju microSD memorijskih kartica

Prije korištenja microSD memorijskih kartica pročitajte sljedeće mjere predostrožnosti za ispravno korištenje.

- Držite microSD memorijsku karticu izvan dohvata djece. Postoji opasnost od gutanja.

- Ne dodirujte priključke microSD memorijske kartice prstima ili metalnim predmetima.

- microSD memorijska kartica sadrži osjetljive elektroničke dijelove. Nemojte je udarati, savijati ili ispustiti.

- Ne rastavljajte i ne preinačujte microSD memorijsku karticu.

- Nemojte smočiti microSD memorijsku karticu.

- Ne upotrebljavajte je i ne pohranjujte na mjestima koja su izložena:

  - izrazito visokim temperaturama, kao što je automobil parkiran na suncu

  - izravnoj Sunčevoj svjetlosti

  - velikoj vlažnosti ili korozivnim tvarima

  - velikoj količini prašine

- Ne pokušavajte umetnuti druge vrste memorijskih kartica u utor za microSD memorijsku karticu. Korištenje nekompatibilnih kartica može uzrokovati oštećenje na vašem VAIO računalu.

- Preporučuje se izrada sigurnosne kopije važnih podataka.

- Pohranjeni se podaci mogu izgubiti ili oštetiti ako:

  - Uklonite microSD memorijsku karticu ili isključite vaše VAIO računalo dok se podaci očitavaju s ili pišu na microSD memorijsku karticu.

  - Koristite microSD memorijsku karticu na mjestu sa statičkim elektricitetom ili električnim šumom što je može ometati karticu.

- Prilikom nošenja microSD memorijske kartice, postavite je u kućište kako biste izbjegli statički elektricitet.

- Prije korištenja microSD memorijske kartice s uređajem koje nije računalo, poput mobilnog telefona ili pametnog telefona, formatirajte (početno) microSD memorijsku karticu korištenjem uređaja.

  Neki uređaji ne podržavaju datotečni format računala i prikazuju poruku koja preporučuje formatiranje microSD memorijske kartice. U tom slučaju najprije kopirajte podatke s memorijske kartice u VAIO računalo, a zatim memorijsku karticu formatirajte u uređaju. Svi će se podaci na microSD memorijskoj kartici izbrisati prilikom formatiranja.

  Više informacija potražite u priručniku isporučenom s uređajem.

- Ne umećite strane predmete u utor za microSD memorijsku karticu.

- Utor za microSD memorijsku karticu može se upotrebljavati za čitanje/pisanje samo podržanih memorijskih kartica i ne može se upotrebljavati u druge svrhe.

- microSD memorijske kartice (do 2 GB), microSDHC memorijske kartice (do 32 GB) i microSDXC memorijske kartice (do 64 GB), dostupno od svibnja 2013., provjerene su i ustanovljeno je da su kompatibilne s VAIO računalom. Međutim, ne jamči se da će sve microSD memorijske kartice, microSDHC memorijske kartice ili microSDXC memorijske kartice biti kompatibilne s računalom.

- Neke vrste microSD memorijskih kartica, primjerice one sa značajkom UHS (Ultra High Speed - vrlo brzi prijenos podataka), mogu se jako zagrijati zbog stalnog pristupa memorijskim karticama. U tom slučaju pričekajte kratko prije vađenja memorijske kartice dok se ne ohladi.

Idi na vrh stranice

### Povezana tema

- Umetanje microSD memorijskih kartica
- Uklanjanje microSD memorijskih kartica

Idi na vrh stranice