# Osobno računalo VAIO Tap 11SVT1121

## Prije upotrebe bežične WAN mreže (modeli opremljeni uređajem za bežični WAN)

WAN (Wide Area Network – mreža na velikom području) vrlo je rasprostranjena komunikacijska mreža koja omogućuje međusobno povezivanje lokalnih mreža računala na udaljenim mjestima, a obično je pružaju telekomunikacijski operateri.

Korištenje bežične WAN (WWAN) mreže omogućuje povezivanje VAIO računala s Internetom putem bežične mreže na mjestima koja su pokrivena mobilnom telefonskom mrežom.

Ovisno o državi i modelu, možda ćete za korištenje funkcije za bežični WAN morati umetnuti micro SIM karticu u držač ili utor za micro SIM karticu na računalu.

#### Napomena

- U nekim državama i regijama bežična WAN mreža možda nije dostupna.

- Za korištenje nekih značajki i programa može biti potreban pristup Internetu putem funkcije za bežični WAN. To može uzrokovati troškove za prijenos podataka dok je VAIO računalo spojeno na Internet. Više informacija saznajte od svog davatelja usluga bežične mreže.

#### Savjet

- Ovisno o državi i modelu, možete primiti ponudu od operatera koji su odabrani za VAIO. U tom se slučaju micro SIM kartica nalazi u kartonskoj kutiji za SIM karticu operatera ili je već umetnuta u držač ili utor za micro SIM karticu. Ako micro SIM kartica nije isporučena uz VAIO računalo, možete je kupiti od operatera po svom izboru.

Idi na vrh stranice

### Povezana tema

- Umetanje micro SIM kartice (modeli opremljeni uređajem za bežični WAN)
- Vađenje micro SIM kartice (modeli opremljeni uređajem za bežični WAN)
- Pokretanje komunikacije bežičnom WAN mrežom (modeli opremljeni uređajem za bežični WAN)
- Zaustavljanje komunikacije bežičnom WAN mrežom (modeli opremljeni uređajem za bežični WAN)

Idi na vrh stranice