# Osobno računalo VAIO Tap 11SVT1121

## Izrada sigurnosne kopije podataka kada se sustav Windows ne može pokrenuti

Ako ne možete pokrenuti sustav Windows, izradite sigurnosnu kopiju podataka pomoću značajke VAIO Care (Rescue Mode): VAIO recovery solutions.

1. Pritisnite gumb ASSIST dok je VAIO računalo isključeno.

   Pojavljuje se zaslon VAIO Care (Rescue Mode).

2. Odaberite Start troubleshooting (recovery).

   Slijedite upute na zaslonu dok se ne pojavi zaslon Odaberite neku mogućnost (Choose an option).

3. Odaberite Otklanjanje poteškoća (Troubleshoot) i VAIO recovery solutions.

   Slijedite upute na zaslonu dok se ne pojavi zaslon VAIO Care (Rescue Mode): VAIO recovery solutions.

4. Odaberite Tools i Rescue Data.
5. Slijedite upute na zaslonu.

#### Savjet

- Ako se u 3. koraku pojavi prozor s odabirom jezika za prikaz, odaberite željeni jezik i potom U redu.

- Alternativno, možete pokrenuti VAIO Care (Rescue Mode): VAIO recovery solutions s medijima za oporavak. Više informacija potražite u odjeljku Oporavak pomoću medija za oporavak.

- Preporučuje se da kao mjesto za spremanje spašenih datoteka odaberete vanjski tvrdi disk ako odaberete Custom rescue.

#### Napomene o upotrebi VAIO Care (Rescue Mode): VAIO recovery solutions

- Pažljivo rukujte spašenim datotekama kako biste ih zaštitili od neovlaštena pristupa.

- Onemogućite šifriranje tvrdog diska u sustavu Windows prije upotrebe značajke VAIO Care (Rescue Mode): VAIO recovery solutions za izradu sigurnosne kopije i vraćanje podataka.

  Međutim, spašenim datotekama koje nisu šifrirane na ugrađenom uređaju za pohranu lako mogu pristupiti neovlašteni korisnici uporabom medija za oporavak i ovog softvera. Stoga nakon uporabe ovog softvera provjerite jeste li postavili lozinku za pokretanje ili lozinku za tvrdi disk, omogućili šifriranje tvrdog diska u sustavu Windows te jeste li medije za oporavak pohranili na sigurno mjesto kako biste spašene datoteke zaštitili od neovlaštena pristupa.

- Za vraćanje podataka zaštićenih autorskim pravima, kao što su glazbene datoteke organizirane u aplikacijama za reprodukciju digitalnih medija, upotrebljavajte alat za izradu pričuvne kopije koji je navela aplikacija koju ste upotrijebili za uvoz tih podataka. Tvrtka Sony ne jamči kompatibilnost za reprodukciju podataka koji nisu vraćeni navedenim alatom za izradu sigurnosne kopije.

- VAIO Care (Rescue Mode): VAIO recovery solutions ne podržava izradu sigurnosne kopije datoteke čiji naziv zajedno s putanjom prelazi 260 znakova.

- Upotreba značajke VAIO Care (Rescue Mode): VAIO recovery solutions ne jamči izradu sigurnosnih kopija svih podataka u ugrađenom uređaju za pohranu.

  Sony ne odgovara za gubitke podataka koji nastanu zbog postupka izrade sigurnosnih kopija.

- Upotrebljavajte kabel za napajanje AC adapter za napajanje VAIO računala dok upotrebljavate značajku VAIO Care (Rescue Mode): VAIO recovery solutions.

- VAIO računalo automatski se ponovno pokreće nakon 72 sata od pokretanja značajke VAIO Care (Rescue Mode): VAIO recovery solutions. Ako su prošla 72 sata tijekom postupka vraćanja, postupak se zaustavlja i računalo se ponovno pokreće. Nema načina za nastavak postupka.

- Spašene datoteke mogu biti podijeljene u dvije ili više datoteka i spremljene na navedeno mjesto ili preimenovane, ovisno o odabranom mjestu. Upotrijebite značajku VAIO Data Restore Tool da vratite spašene datoteke. Više informacija potražite u odjeljku Vraćanje podataka pomoću značajke VAIO Data Restore Tool.

- Ako vanjski tvrdi disk ili optički pogon ne podržava USB vezu, morate instalirati upravljački program.

Idi na vrh stranice

### Povezana tema

- O sigurnosnom kopiranju
- O vrstama sigurnosnog kopiranja
- Vraćanje podataka pomoću značajke VAIO Data Restore Tool
- Izrada točke vraćanja
- Vraćanje datoteka sustava upotrebom točke vraćanja ako se sustav Windows ne može pokrenuti

Idi na vrh stranice