# Osobno računalo VAIO Tap 11SVT1121

## Napomene o ugrađenim senzorima

Prije upotrebe ugrađenih senzora pročitajte mjere predostrožnosti za pravilnu upotrebu.

### Napomene o upotrebi ugrađenog akcelerometra

- Orijentaciju računalnog zaslona ne možete promijeniti dok je VAIO računalo spojeno na vanjski zaslon. Ako računalo spojite na vanjski zaslon dok je računalni zaslon orijentiran okomito, računalni će se zaslon automatski zakrenuti u vodoravnu orijentaciju.

- Prikaz na računalnom zaslon može se iskriviti ako orijentaciju računalnog zaslona promijenite dok je uključen čuvar zaslona.

- Neki programi ne podržavaju okomitu orijentaciju i možda neće ispravno raditi. U tom slučaju VAIO računalo upotrebljavajte u vodoravnom položaju.

### Napomene o upotrebi ugrađenog digitalnog kompasa

- Ugrađeni digitalni kompas radi otkrivanjem smjera magnetskog polja. Ne oslanjajte se isključivo na podatke o položaju koje pruža ugrađeni digitalni kompas.

  Na točnost digitalnog kompasa lako mogu utjecati magnetske smetnje i može neispravno raditi, osobito na sljedećim mjestima:

  - u liftu ili prostoriji izgrađenoj pomoću materijala koji sadrže željezo, kao što su metalni okviri ili armirani beton

  - pored strukture s armiranim betonom, kao što je pješački most ili veliko predvorje zračne luke ili kolodvora

  - u blizini vlaka ili automobila ili u njima

  - pored transformatora na zemlji ili dalekovoda

  - pored metalnih predmeta, kao što je metalni okvir stola ili metalni namještaj

  - pored materijala koji uzrokuju snažne magnetske smetnje, kao što je magnet, magnetski držač ili zvučnici

    Isporučena olovka (modeli opremljeni olovkom Olovka Digitizer Stylus) i tipkovnica sadrže magnete. Ako olovku ili tipkovnicu približite magnetometru () na VAIO računalu, digitalni kompas neće ispravno raditi.

- Namještanje kuta LCD zaslona može smanjiti točnost ugrađenog kompasa. To je uobičajeno i ne ukazuje na kvar. U tom slučaju morate baždariti digitalni kompas.

  Odmaknite se od materijala koji uzrokuju magnetske smetnje, kao što su metalni proizvodi ili magneti, i izvršite sljedeće radnje dok je pokrenut program koji upotrebljava digitalni kompas.

  prije rada, držite olovku (modeli opremljeni olovkom Olovka Digitizer Stylus) i tipkovnicu dalje od VAIO računala i preklopite stalak na stražnjem dijelu računala.

  - Postavite VAIO računalo na ravnu površinu, držite računalo objema rukama pa ga okrećite 360 stupnjeva u smjeru kazaljke na satu s otvorenim LCD zaslonom.

  - Postavite VAIO računalo na ravnu površinu, držite računalo objema rukama pa ga okrećite 360 stupnjeva u smjeru kazaljke na satu.

  - Postavite VAIO računalo na ravnu površinu, držite računalo objema rukama pa ga okrećite 360 stupnjeva u suprotnom smjeru kazaljke na satu.

  - Ako se problem i dalje javlja, VAIO računalo upotrebljavajte na mjestu s manje magnetskih smetnji.

Idi na vrh stranice